കിഴക്കേകല്ലടയില് അഷ്ടമുടിക്കായല് സംരക്ഷണ ശില്പശാല നടത്തി കുണ്ടറ: കിഴക്കേകല്ലട പഞ്ചായത്തില് അഷ്ടമുടി കായല് സംരക്ഷണവുമായി ബന്ധപെട്ട് പഞ്ചായത്ത് തല ശില്പശാല സംഘടിപ്പിച്ചു. ഗ്രാമപഞ്ചായത്ത് വൈസ് പ്രസിഡന്റ് ഷാജിമുട്ടത്തിന്റെ അധ്യക്ഷതയില് ചേര്ന്ന യോഗം പഞ്ചായത്ത് പ്രസിഡന്റ് ഉമാദേവി അമ്മ ഉദ്ഘാടനം ചെയ്തു. കോര്പ്പറേഷന് ആരോഗ്യ സ്റ്റാന്ഡിങ് കമ്മിറ്റി ചെയര്പേഴ്സന് പവിത്ര, ഹെല്ത്ത് സൂപ്പര്വൈസര് രാംകുമാര് എന്നിവര് വിഷയം അവതരിപ്പിച്ചു. ക്ഷേമകാര്യ സ്റ്റാന്ഡിങ് കമ്മിറ്റി ചെയര്മാന് സുനില്കുമാര്, വികസന സ്റ്റാന്ഡിങ് കമ്മിറ്റി ചെയര്പേഴ്സണ് റാണി സുരേഷ്, മെമ്ബര്മാരായ രാജു ലോറന്സ്, മായാദേവി, ശ്രീരാഗ് മഠത്തില്, ലാലി, വിജയമ്മ, രതീഷ്, പ്രദീപ് കുമാര്, മല്ലിക, ഗ്രാമപഞ്ചായത്ത് സെക്രട്ടറി സുചിത്രാ ദേവി എന്നിവര് പ്രസംഗിച്ചു.